Carolina Klüft
Carolina Evelyn Klüft (sündinud 2. veebruaril 1983 Boråsis) on Rootsi endine kergejõustiklane (seitsmevõistleja ja kaugushüppaja). 2004. aastal tuli ta seitsmevõistluses olümpiavõitjaks. Ta on seitsmevõistluses ka kolmekordne maailmameister ja kahekordne Euroopa meister. Lapsena käis Carolina jalgpallitrennis ning hakkas kergejõustikuga tegelema 12-aastaselt. Ta on kolmas naissportlane maailmas, kes on ületanud seitsmevõistluses 7000 punkti. Ta hoiab Euroopa rekordit seitsmevõistluses isikliku rekordiga 7032 punkti. 2012. aastal lõpetas ta oma sportlaskarjääri.